Bumm.sk | Szlovákia tavaly az EU átlagához közelítő deficittel gazdálkodott
2018. május 9. szerda - 13:45
Szlovákia történetében tavaly érte el a legalacsonyabb államháztartási hiányt, a bruttó hazai termék (GDP) 1,04%-át, amely megfelel az EU tagállamok átlagos költségvetési hiányának (1,0%).
Ez az adat szerepel a pénzügyminisztérium 2017-re vonatkozó Állami Zárszámadásában, melyet szerdán fogadott el a kormány. Negyedik éve csökken az államadósság mértéke is, tavaly a GDP 50,9%-át érte el. Az EU-tagállamok átlagos államadóssága 2017-ben 81,6%-on állt.